Document ID: /roh_data/filtered/Bilingualer_Corpus_interleaved-it-rm.jsonl.gz/237

This is a text translated from Italian to Rumantsch Grischun.
I Grigioni potenziano la loro offerta su internet: www.gr.ch

L'offerta d'informazioni del Cantone dei Grigioni su internet è stata potenziata. Innovazioni più importanti: l'attuale Annuario cantonale, un elenco degli interventi in Parlamento a partire dal maggio di quest'anno e una galleria di fotografie a colori.

A chi occorrono informazioni sul Cantone dei Grigioni oppure chi cerca immagini del Cantone trilingue di montagna, le trova su internet sotto l'indirizzo www.gr.ch. La pagina Web che esiste dall'aprile del 1998, è stata potenziata nel frattempo con l'aggiunta di alcuni settori interessanti. E' così possibile accedere ad informazioni di carattere generale sul Cantone e sulla sua popolazione, come pure far apparire sullo schermo una quarantina di fotografie a colori in diverse scomposizioni (rubrica "Gente e Paese").Chi s'interessa alla vita politica dei Grigioni alla voce "Attualità e Archivio" ha a disposizione una fornita banca dati che contiene tutti i comunicati stampa nelle tre lingue cantonali tedesco, italiano e romancio. Dalla scorsa sessione di maggio sono pure accessibili, attraverso diverse funzioni di ricerca, tutti gli interventi parlamentari (rubrica "Parlamento") ai quali vengono ad aggiungersi le risposte del Governo, non appena emanate dallo stesso. Parallelamente alla nuova edizione stampata dell'Annuario cantonale, a partire da subito esso è pure accessibile su internet. Nel corso di quest'autunno dovranno inoltre essere disponibili la Collezione Sistematica delle Leggi Cantonali, come pure tutti i dati interessanti concernenti l'elezione del Consiglio nazionale del 24 ottobre prossimo. L'offerta ufficiale su internet del Cantone dei Grigioni viene completata da due liste di links, che vengono costantemente aggiornate e completate. Alla rubrica "Amministrazione" possono essere scelte l'Annuario del Cantone come pure le pagine Web dei diversi servizi, mentre la rubrica "links" contiene interessanti collegamenti trasversali con le pagine Web esterne.

Organo: Cancelleria di Stato dei Grigioni

Fonte: it Cancelleria di Stato dei Grigioni

Data: 02.09.1999

Il Grischun cun ina spierta extendida en l'internet: www.gr.ch

La spierta d'infurmaziun dal chantun Grischun en l'internet è vegnida extendida. Las novaziuns las pli marcantas èn l'annuari actual dal chantun, ina glista da las intervenziuns parlamentaras davent dal matg 1999 ed ina galaria da fotografias en colur.

Tgi che basegna infurmaziuns davart il chantun Grischun u tschertga maletgs dal chantun alpin triling, chatta quels en l'internent sut l'adressa www.gr.ch. La website ch'exista dapi l'avrigl 1998 è vegnida extendida en il fratemp per insaquants secturs interessants. Uschia pon ins s'orientar davart infurmaziuns generalas davart il chantun sco er vegnir clamads circa 40 maletgs en colur da differents grads da qualitad (rubrica "Pajais ed Avdants"). Tgi che s'interessescha per la politica en il Grischun po disponer sut "actual ed archiv" d'ina banca da datas confortabla che cuntegna tut las communicaziuns a las medias en las trais linguas chantunalas tudestg, talian e rumantsch. Dapi la sessiun da matg 1999 èn accessiblas plinavant tut las intervenziuns parlamentaras (rubrica "Parlament"). Er quellas pon vegnir consultadas cun agid da differentas funcziuns da tschertga. Las intervenziuns vegnan colliadas cun las respostas correspundentas da la regenza uschespert che quellas èn avant maun. Parallel cun la nov'ediziun da l'annuari stampà dal chantun vegn quel er publitgà immediatamain en l'internet. En il decurs da l'atun duain ultra da quai esser disponibels il cudesch da dretg grischun (collecziun da dretg) sco er tut las datas interessantas davart las elecziuns dal cussegl naziunal dals 24 d'october. La spierta uffiziala da l'internet dal chantun Grischun vegn cumplettada cun duas glistas da links che vegnan actualisads e cumpletads permanentamain. Sut la rubrica "administraziun" pon vegnir consultads l'Annuari dal Chantun sco er las websites da differents uffizis, entant che la rubrica "links" cuntegna interessants rinviaments a websites externas.

Gremi: chanzlia chantunala dal Grischun

Funtauna: rg chanzlia chantunala dal Grischun

Data: 02.09.1999